Μην αρχίζεις τη μουρμούρα

Το ***Μην αρχίζεις τη μουρμούρα*** είναι ελληνική και κυπριακή κωμική τηλεοπτική σειρά παραγωγής 2013-2024. Είναι βασισμένη στην ισπανική σειρά *Σκηνές γάμου* () των Mediaset España & Alba Adriática και στην Ελλάδα προβάλλεται από τον τηλεοπτικό σταθμό Alpha TV. Στην Κύπρο, από το 2013 έως το 2016, η σειρά προβαλλόταν στον τηλεοπτικό σταθμό Sigma, ενώ από το 2016 η σειρά μεταφέρθηκε στον Alpha Κύπρου, οπότε και λειτούργησε ο σταθμός.

Η σειρά ξεκίνησε με κύρια διανομή έξι ηθοποιών: Αντώνης Αντωνίου, Πάνος Βλάχος, Ελένη Κοκκίδου, Βλαδίμηρος Κυριακίδης, Δάφνη Λαμπρόγιαννη και Ιωάννα Τριανταφυλλίδου. Η διανομή, αυτή, διατηρήθηκε μέχρι και το μέσο του τρίτου κύκλου οπότε και αποχώρησαν οι Βλάχος και Τριανταφυλλίδου, με αρκετά νέα ζευγάρια να προστίθενται και να αποχωρούν στους επόμενους κύκλους. Αποτελεί τη μακροβιότερη ελληνική κωμική τηλεοπτική σειρά.

Τη συγγραφική ομάδα των επεισοδίων αποτελούν διάφοροι σεναριογράφοι σε κάθε κύκλο, ανάμεσά τους οι Έλενα Σολωμού, Κωνσταντίνα Γιαχαλή, Βίκυ Αλεξοπούλου, Κωστής Παπαδόπουλος, Παναγιώτης Χριστόπουλος, Φώφη Κώττη, Νίκος Σταθόπουλος, Βίκυ Κουκούτση, Φωτεινή Αθερίδου, Θέμης Γκυρτής, Γιάννης Διακάκης, Σάρα Γανωτή, Ασημάκης Κοντογιάννης, Άντα Γκουρμπαλή, Λάμπρος Φισφής, Νάντια Δρακούλα, Ελένη Λευθεριώτη, Παναγιώτης Χριστόπουλος, Χριστιάνα Αρτεμίου, Αντρέας Αριστοτέλους, Σοφιάννα Θεοφάνους, Αθηνά Τσαγκαράκη και άλλοι, ενώ τη σκηνοθεσία ανέλαβαν οι Αντώνης Αγγελόπουλος και Διονύσης Φερεντίνος για την Ελλάδα και οι Στάμος Τσάμης, Θοδωρής Νικολαΐδης και Ναστάζια Χριστοδούλου για την Κύπρο.

Το τραγούδι τίτλων της σειράς είναι διασκευή του τραγουδιού «Η γυναίκα μου η Μουρμούρα» από το συγκρότημα Imam Baildi. Η αυθεντική ενορχήστρωση ανήκει στον Βασίλη Τσιτσάνη και το ερμήνευσε πρώτος ο Μανώλης Αγγελόπουλος το 1966.

## Παραγωγή και ανάπτυξη
Η σειρά είναι βασισμένη στην ισπανική τηλεοπτική σειρά *Escenas De Matrimonio* (Σκηνές γάμου) των Mediaset España & Alba Adriática και παραγωγή της Plus Productions. Από τον έκτο κύκλο της σειράς, την παραγωγή ανέλαβε η εταιρία Green Pixel Productions.

Έκανε πρεμιέρα στις 7 Οκτωβρίου 2013, ενώ λόγω της σταθερά επιτυχημένης της πορείας στα νούμερα τηλεθέασης, ανανεώθηκε για πολλές συνεχόμενες χρονιές. Το 2023-24 προβάλλεται η 11η σεζόν, στην οποία δεν συμμετέχουν η Ελένη Κοκκίδου, ο Σπύρος Χατζηαγγελάκης, η Μαρία Χάνου και η Κλέλια Ρένεση. Τον Μάιο του 2024 ανακοινώθηκε το ξαφνικό αλλά οριστικό τέλος της σειράς έπειτα από αποχωρήσεις συντελεστών , με αποτέλεσμα την αλλοίωση της σειράς και λόγω ελλείψεως budget . Ελένη Κοκκίδου έκανε γκεστ εμφανίσεις στον 11ο κύκλο της σειράς επεισόδιο 60 .

Μετά τα τέσσερα χρόνια προβολής, στην Κύπρο υπήρχαν σκέψεις να ενταχθεί κι ένα κυπριακό ζευγάρι στον πέμπτο κύκλο της σειράς. Έτσι, το επιπλέον κυπριακό ζευγάρι ενσωματώθηκε στα επεισόδια της σειράς «αφαιρώντας» κάθε φορά την ιστορία ενός από τα άλλα τέσσερα ζευγάρια. Έτσι, η σειρά προβαλλόταν τρεις φορές την εβδομάδα στον Alpha Κύπρου, έτσι ώστε να μην χάνεται καμία ιστορία. Μετά την αύξηση του ενδιαφέροντος του κοινού από αυτή την προσθήκη, ο Alpha Κύπρου αποφάσισε στον έκτο κύκλο να εντάξει στη σειρά και δεύτερο κυπριακό ζευγάρι, με αποτέλεσμα σε κάθε επεισόδιο να υπάρχουν δύο κυπριακά ζευγάρια και δύο από την Ελλάδα. Τα κυπριακά ζευγάρια αφαιρέθηκαν με το τέλος του έκτου κύκλου, καθώς οι ιστορίες τους ολοκληρώθηκαν έπειτα από παρουσία δύο χρόνων στη σειρά.

Κατά τη διάρκεια προβολής του έβδομου κύκλου, λόγω της πανδημίας του κορονοϊού και των επακόλουθων περιοριστικών μέτρων που επιβλήθηκαν σταδιακά στη χώρα, η προβολή νέων επεισοδίων της σειράς σταμάτησε - ως συνέπεια της διακοπής γυρισμάτων - από τις 16 Μαρτίου 2020 και στη θέση τους προβάλλονταν παλαιότερα επεισόδια σε επανάληψη. Στα μέσα Μαΐου και μετά τη σταδιακή άρση των μέτρων, τα γυρίσματα νέων επεισοδίων ξεκίνησαν και πάλι, με στόχο να συνεχιστούν εντατικά καθ'όλη σχεδόν τη διάρκεια του καλοκαιριού με διάλειμμα μόνο μίας εβδομάδας, έτσι ώστε σε περίπτωση που χρειαστεί να εφαρμοστούν νέα μέτρα στο μέλλον, να υπάρχει απόθεμα επεισοδίων. Νέα επεισόδια για τον έβδομο κύκλο άρχισαν και πάλι να προβάλλονται από τις 14 Μαΐου 2020.

### Δημιουργική ομάδα
Τον πρώτο κύκλο της σειράς υπογράφουν οι Έλενα Σολωμού, Βίκυ Αλεξοπούλου, Κωνσταντίνα Γιαχαλή και Κωστής Παπαδόπουλος, ενώ η σκηνοθεσία είναι του Αντώνη Αγγελόπουλου.

Στους επόμενους κύκλους της σειράς, Αλεξοπούλου και Παπαδόπουλος αποχώρησαν από τη συγγραφική ομάδα και σε αυτήν προστέθηκαν αρκετοί καινούριοι με τους Σολωμού, Γιαχαλή και Παναγιώτη Χριστόπουλο να αποτελούν τους βασικούς σεναριογράφους του δεύτερου κύκλου αλλά και του τρίτου μαζί με τους Νίκο Σταθόπουλο, Φώφη Κώττη και Βίκυ Κουκούτση. Στον τέταρτο κύκλο οι βασικοί σεναριογράφοι της σειράς είναι οι Σολωμού, Χριστόπουλος, Αλεξοπούλου, Φωτεινή Αθερίδου και Κώττη, ενώ στον πέμπτο οι Σολωμού, Χριστόπουλος, Θέμης Γκυρτής και Σάρα Γανωτή. Βασικοί σεναριογράφοι του έκτου κύκλου είναι οι Σολωμού, Χριστόπουλος, Γανωτή, Γκυρτής, Κώττη και Γιάννης Διακάκης. Για τον έβδομο κύκλο, οι βασικοί σεναριογράφοι είναι οι Έλενα Σολωμού, Παναγιώτης Χριστόπουλος, Σάρα Γανωτή, Φώφη Κώττη, Θέμης Γκυρτής, Τόλης Παπαδημητρίου και Γιάννης Διακάκης.

Η σειρά άλλαξε επίσης σκηνοθέτη από το 95ο επεισόδιο, όπου τη σκηνοθεσία ανέλαβε ο Διονύσης Φερεντίνος, ενώ ο Αγγελόπουλος είχε την σκηνοθετική επιμέλεια. Από το 23ο επεισόδιο του τρίτου κύκλου, ο Αγγελόπουλος επανήλθε στη θέση του σκηνοθέτη, ενώ και οι δύο μαζί είχαν τη σκηνοθετική επιμέλεια της σειράς. Στον τέταρτο κύκλο, ο Φερεντίνος επέστρεψε στο τιμόνι της σκηνοθεσίας με τον Αγγελόπουλο να έχει τη σκηνοθετική επιμέλεια, ενώ στον πέμπτο κύκλο αποχώρησε οριστικά από τη σειρά. Ο Φερεντίνος παρέμεινε ως σκηνοθέτης στον έκτο κύκλο και έβδομο κύκλο.

Τους διαλόγους του πρώτου κυπριακού ζευγαριού, το οποίο προστέθηκε στον πέμπτο κύκλο, υπογράφει η Χριστιάνα Αρτεμίου, ενώ του δεύτερου ζευγαριού που προστέθηκε στον έκτο κύκλο, ο Ανδρέας Αριστοτέλους. Η Αρτεμίου συνέχισε να υπογράφει το σενάριο του πρώτου ζευγαριού και στον έκτο κύκλο. Σκηνοθέτης του κυπριακού ζευγαριού του πέμπτου κύκλου ήταν ο Στάμος Τσάμης, ενώ από το 41ο επεισόδιο, τη σκηνοθεσία ανέλαβε ο Θοδωρής Νικολαΐδης. Στον έκτο κύκλο, τη σκηνοθεσία των κυπριακών ζευγαριών ανέλαβε η Ναστάζια Χριστοδούλου.

### Καστ
Το βασικό καστ της σειράς ξεκίνησε με τους Αντώνη Αντωνίου, Πάνο Βλάχο, Ελένη Κοκκίδου, Βλαδίμηρο Κυριακίδη, Δάφνη Λαμπρόγιαννη και Ιωάννα Τριανταφυλλίδου, με τους Βλάχο και Τριανταφυλλίδου να αποχωρούν από τη σειρά στο μέσο του τρίτου κύκλου.

Το ρόλο του αγοριού για το νέο ζευγάρι που μπήκε στη σειρά πήρε ο Γιάννης Τσιμιτσέλης. Αν και ακούστηκαν πολλά ονόματα για το όνομα της ηθοποιού που θα αποτελούσε το δεύτερο μέλος του νέου ζευγαριού, ανάμεσά τους και τα ονόματα των Γιούλικα Σκαφιδά, Ζέτα Μακρυπούλια και Αθηνά Οικονομάκου, τελικά το ρόλο πήρε η Δανάη Επιθυμιάδη.

Τσιμιτσέλης και Επιθυμιάδη αποχώρησαν από τη σειρά με το τέλος του τρίτου κύκλου και στον τέταρτο κύκλο προστέθηκαν δύο νέα ζευγάρια τα οποία αποτελούσαν η Νάντια Κοντογεώργη με τον Γιώργο Χρυσοστόμου και η Φωτεινή Αθερίδου με τον Κωνσταντίνο Πλεμμένο. Και τα δύο όμως νέα ζευγάρια αποχώρησαν με το τέλος του κύκλου και αντικαταστάθηκαν στον πέμπτο κύκλο από δύο νέα, τους Σπύρο Τσεκούρα και Άννα Κουτσαφτίκη και τους Σπύρο Χατζηαγγελάκη και Μαρία Χάνου.
[μικρογραφία|290x290εσ|Η [Βούλα Πατουλίδου ως γκεστ στην σειρά, στον ρόλο της Σουλτάνας, μαζί με τους Αντώνη Αντωνίου (Μηνά) και Ελένη Κοκκίδου (Βούλα), στον 9ο κύκλο της σειράς]]
Μετά το τέλος του πέμπτου κύκλου, η Δάφνη Λαμπρόγιαννη η οποία αποτελούσε μέλος του καστ από τον πρώτο κύκλο, αποχώρησε από τη σειρά για προσωπικούς λόγους. Ως αντικατάσταση για το κενό που άφησε η Λαμπρόγιαννη, προστέθηκε στο καστ η Κλέλια Ρένεση.

Με το τέλος του 10ου κύκλου οι Κοκκίδου, Χατζηαγγελάκης, Χάνου και Ρένεση ανακοίνωσαν ότι αποχωρούν από την σειρά. Στον 11ο κύκλο οι ηθοποιοί που εντάχθηκαν στο Καστ ήταν η Μαρία Κατσανδρή, ο Στάθης Κόικας, η Εριέττα Μανούρη και η Παρθένα Χοροζίδου.

Οι δύο μακροβιότεροι χαρακτήρες της σειράς που ήταν παρόντες και στους έντεκα κύκλους ήταν οι Μηνάς Στρατέλλης και Ηλίας Χαραμής που υποδύονταν οι Αντώνης Αντωνίου και Βλαδίμηρος Κυριακίδης αντίστοιχα.

Το κυπριακό ζευγάρι το οποίο εντάχθηκε στη σειρά με την έναρξη του πέμπτου κύκλου και οι ιστορίες του οποίου μεταδίδονταν μόνο στην Κύπρο, αποτελείτο από τους Χριστιάνα Αρτεμίου και Μιχάλη Σοφοκλέους, ενώ το δεύτερο κυπριακό ζευγάρι που προστέθηκε στον έκτο κύκλο, αποτελείτο από τους Μαριέλλα Σαββίδου και Αλέξανδρο Παρίση.

## Υπόθεση
Η υπόθεση της σειράς περιστρέφεται γύρω από την καθημερινότητα διαφορετικών ζευγαριών όλων των ηλικιών από 20 έως 80 ετών, τα οποία όμως δεν συνδέονται μεταξύ τους. Το κάθε ζευγάρι έχει το δικό του χώρο όπου διαμένει ενώ η ιστορία του κάθε ζευγαριού σε κάθε επεισόδιο δε συνδέεται με τις ιστορίες των άλλων ζευγαριών.

## Διανομή

*Αντώνης Αντωνίου ως Μηνάς Στρατέλλης (1ος-11ος κύκλος)
*Ελένη Κοκκίδου ως Βούλα Βλαχάκη Στρατέλλη (1ος-10ος κύκλος) 
*Βλαδίμηρος Κυριακίδης ως Ηλίας Χαραμής (1ος-11ος κύκλος)
*Δάφνη Λαμπρόγιαννη ως Μαρίνα Ακριβοπουλου Χαραμή (1ος-5ος κύκλος)
*Πάνος Βλάχος ως Χάρης Μαραγκός (1ος-3ος κύκλος)
*Ιωάννα Τριανταφυλλίδου ως Βάσω Στεργίου (1ος-3ος κύκλος)
*Γιάννης Τσιμιτσέλης ως Νικήτας Χαριτόπουλος (3ος κύκλος)
*Δανάη Επιθυμιάδη ως Στέλλα Βασιλείου (3ος κύκλος)
*Φωτεινή Αθεριδου ως Λένα Ψαρρά (4ος κύκλος)
*Κωνσταντίνος Πλεμμένος ως Σίμος Βάρκαρης (4ος κύκλος)
*Γιώργος Χρυσοστόμου ως Διονύσης Χρυσάφης (4ος κύκλος)
*Νάντια Κοντογεώργη ως Νικολέτα Παπαστάμου (4ος κύκλος)
*Μαρία Χάνου ως Βέλη Κανδυλιώτη (5ος-10ος κύκλος)
*Σπύρος Χατζηαγγελάκης ως Άγγελος Μπόικος (5ος-10ος κύκλος)
*Άννα Κουτσαφτίκη ως Ξένια Χατζηιωάννου (5ος-11ος κύκλος)
*Σπύρος Τσεκούρας ως Μπάμπης Παπαδόπουλος (5ος-11ος κύκλος)
*Κλέλια Ρένεση ως Καίτη «Κίτσο» Δημητρουλοπούλου (6ος-10ος κύκλος)
*Παρθένα Χοροζίδου ως Τούλα Βήχα (11ος κύκλος)
*Μαρία Κατσανδρή ως Ζουζού Αγγέλου (11ος κύκλος) 
*Εριέττα Μανούρη ως Ζωή Λιόλιου (11ος κύκλος) 
*Στάθης Κόικας ως Φάνης Εξαρχόπουλος (11ος κύκλος)  

### Διανομή στην Κύπρο
*Χριστιάνα Αρτεμίου ως Χριστίνα Κουφόπαυλου (5ος-6ος κύκλος)
*Μιχάλης Σοφοκλέους ως Φώτης Αντωνιαδης (5ος-6ος κύκλος)
*Mαριέλλα Σαββίδου ως Δήμητρα Γεωργίου (6ος κύκλος)
*Αλέξανδρος Παρίσης ως Γιάννης Ελευθερόπουλος (6ος κύκλος)

### Επαναλαμβανόμενες συμμετοχές
*Κωνσταντίνα Λιναρδάτου ως Σοφία Παπαδοπούλου (5ος-11ος κύκλος)
*Τόλης Παπαδημητρίου ως Ηλίας Κανάτης (6ος-11ος κύκλος)
*Άννη Θεοχάρη ως Μένη Καρκαλέτση (6ος-11ος κύκλος)
*Κώστας Μπάρας ως Βαγγέλης Στρατέλλης (9ος-11ος κύκλος)

## Επισκόπηση σειράς

## Κύκλοι επεισοδίων
### 1ος κύκλος
Ο πρώτος κύκλος της σειράς έκανε πρεμιέρα στις 7 Οκτωβρίου 2013 και προβαλλόταν κάθε Δευτέρα και Τρίτη στις 21:00. Στις 23 Δεκεμβρίου 2013, το κανάλι μετέδωσε ένα διπλό εορταστικό επεισόδιο με πολλές έκτακτες συμμετοχές, πριν η σειρά κάνει διάλειμμα για τις γιορτές των Χριστουγέννων. Η σειρά επέστρεψε με νέα επεισόδια στις 3 Φεβρουαρίου 2014.

Λόγω της επιτυχημένης πορείας της στα νούμερα τηλεθέασης, οι συντελεστές αποφάσισαν ότι η σειρά θα προβάλλεται τρεις φορές την εβδομάδα (Δευτέρα, Τρίτη και Τετάρτη) μετά το τέλος της σειράς Δια Ταύτα, η οποία προβαλλόταν κάθε Τετάρτη στις 21:00. Έτσι, από τη Δευτέρα 19 Μαΐου η σειρά προβαλλόταν και Τετάρτη ενώ την τελευταία εβδομάδα, η σειρά προβλήθηκε καθημερινά, από Δευτέρα μέχρι Παρασκευή με το τελευταίο επεισόδιο να προβάλλεται στις 4 Ιουλίου 2014.

#### Έκτακτες συμμετοχές

### 2ος κύκλος
Ο δεύτερος κύκλος της σειράς έκανε πρεμιέρα στις 6 Οκτωβρίου 2014 και προβάλλεται κάθε Δευτέρα με Τετάρτη στις 21:00.

Όπως και στον πρώτο κύκλο έτσι και στον δεύτερο, πριν η σειρά κάνει διάλειμμα για τις γιορτές των Χριστουγέννων, στις 23 Δεκεμβρίου 2014 το κανάλι μετέδωσε ένα διπλό εορταστικό επεισόδιο με πολλές έκτακτες συμμετοχές. Ένα επίσης έκτακτο επεισόδιο μεταδόθηκε στις 25 Ιανουαρίου 2015 με αφορμή τις εκλογές που έλαβαν χώρα στην Ελλάδα την ίδια μέρα. Το επεισόδιο μεταδόθηκε στις 17:15, λίγο πριν τα αποτελέσματα των εκλογών.

Λόγω πολιτικών εξελίξεων, τα τέσσερα τελευταία επεισόδια του δεύτερου κύκλου δεν προβλήθηκαν τις τελευταίες δύο εβδομάδες της σεζόν. Ωστόσο, το πρώτο από αυτά προβλήθηκε ως έκτακτο στις 20 Σεπτεμβρίου 2015 (ημέρα των εκλογών). Tα υπόλοιπα προβλήθηκαν από την Δευτέρα 28 Σεπτεμβρίου 2015 (πρεμιέρα για την τρίτη σεζόν) έως την Δευτέρα 5 Οκτωβρίου 2015.

#### Έκτακτες συμμετοχές

*Σωτήρης Καλυβάτσης ως Πάμπος (επεισόδιο 73)
*Άνδρη Θεοδότου ως Λένια (επεισόδιο 73)
*Αθηνά Οικονομάκου ως Κατρίνα (επεισόδιο 80)
*Αλεξάνδρα Παντελάκη ως Μιμή (επεισόδιο 85)
*Ασπασία Τζιτζικάκη ως Καίτη (επεισόδιο 85)
*Χρήστος Σιμαρδάνης ως παπα-Θόδωρος (επεισόδιο 89)
*Ανδρέας Κοντόπουλος ως Στέφανος (επεισόδιο 95)
*Μαρία Γεωργιάδου ως Έφη Μαραγκού (επεισόδιο 100)
*Μπέττυ Μαγγίρα ως Τζέσικα (επεισόδιο 102)
*Άννα Μενενάκου ως Μάνια (επεισόδιο 107)

*Κώστας Ευριπιώτης ως Βασίλης Φατυλόπουλος (επεισόδιο 107)
*Κωνσταντία Χριστοφορίδου ως Φρόσω Φατυλοπούλου (επεισόδιο 107)
*Ελένη Γερασιμίδου ως Ελπινίκη Χαραμή (επεισόδιο 107)
*Θέμης Μάνεσης ως Μίμης Αντάρας (επεισόδιο 107)
*Ιωάννα Πηλιχού ως Νατάσα (επεισόδιο 110)
*Υρώ Μανέ ως Ντίνα (επεισόδιο 115 & 146)
*Σοφία Παυλίδου ως Σάντρα (επεισόδιο 120)
*Ευγενία Δημητροπούλου ως Ελενίτσα Μαραγκού (επεισόδιο 135)
*Θωμαΐς Ανδρούτσου ως Λίτσα (επεισόδιο 149)
*Μαρία Μπαγανά ως Ρούλα (επεισόδιο 151)

### 3ος κύκλος
Ο τρίτος κύκλος της σειράς έκανε πρεμιέρα στις 12 Οκτωβρίου 2015, ενώ από τις 20 Σεπτεμβρίου προβάλλονταν τα τελευταία επεισόδια του προηγούμενου κύκλου που είχαν αναβληθεί. Ο ηθοποιός της σειράς, Βλαδίμηρος Κυριακίδης, ήταν εκείνος που αποκάλυψε στην εκπομπή «Ελένη», ότι η σειρά έχει ανανεωθεί για τρίτη χρονιά στις 31 Μαρτίου 2015.

#### Παραγωγή
Τα γυρίσματα του τρίτου κύκλου ξεκίνησαν αρχές Σεπτεμβρίου 2015, ενώ κάποια επεισόδια είχαν ήδη γυριστεί πριν την καλοκαιρινή διακοπή όπως φανέρωσε ο ηθοποιός της σειράς, Βλαδίμηρος Κυριακίδης. Το γύρισμα του επεισοδίου της τελευταίας εμφάνισης του Πάνου Βλάχου και της Ιωάννας Τριανταφυλλίδου με το γάμο των δύο χαρακτήρων, Χάρης και Βάσω, έγινε σε κέντρο εκδηλώσεων στο Περιστέρι μέσα στον Νοέμβριο του 2015.

Η ανεπίσημη πρεμιέρα του τρίτου κύκλου έγινε στις 20 Σεπτεμβρίου 2015 με ένα έκτακτο προεκλογικό επεισόδιο και συνέχισε με τα επεισόδια του δεύτερου κύκλου που δεν προβλήθηκαν στο τέλος του προηγούμενου κύκλου. Η επίσημη πρεμιέρα με τα επεισόδια του τρίτου κύκλου έγινε στις 12 Οκτωβρίου 2015, και από τότε προβαλλόταν κάθε Δευτέρα και Τρίτη στις 21:00. Το τελευταίο επεισόδιο, το οποίο απετέλεσε και την τελευταία εμφάνιση του ζευγαριού Νικήτας - Στέλλα (Γιάννης Τσιμιτσέλης και Δανάη Επιθυμιάδη), μεταδόθηκε στις 5 Ιουλίου 2016.

#### Νέο ζευγάρι
Για τον τρίτο κύκλο, δημοσιεύματα ήθελαν ένα τέταρτο ζευγάρι να προστείθεται στη σειρά και πιθανότατα αυτούς τους νέους ρόλους να αναλάμβαναν οι Γιάννης Τσιμιτσέλης και Αθηνά Οικονομάκου. Ο ίδιος ο ηθοποιός, καλεσμένος στις 30 Μαΐου 2015 στην πρωινή εκπομπή του Σαββατοκύριακου του τηλεοπτικού σταθμού ΑΝΤ1, «Πρωινό Σου-Κου», επιβεβαίωσε ότι είναι σχεδόν σίγουρο ότι από τον Ιανουάριο του 2016 θα είναι στο βασικό καστ της σειράς, χωρίς όμως να αναφέρει ποια ηθοποιός θα είναι το τηλεοπτικό του ταίρι, ενώ η Οικονομάκου διέψευσε την είδηση ότι θα βρίσκεται στη σειρά.

Αργότερα, δημοσιεύματα ήθελαν το ένα από τα τρία ζευγάρια της σειράς, Χάρη και Βάσω (Πάνος Βλάχος και Ιωάννα Τριανταφυλλίδου), να αποχωρεί τελείως από τη σειρά και ένα νέο ζευγάρι να μπαίνει στη σειρά, χωρίς όμως να υπάρχει επίσημη ανακοίνωση από το κανάλι. Στο πλευρό του Τσιμιτσέλη, ως το γυναικείο όνομα του νέου ζευγαριού, ακούστηκαν τα ονόματα της Βάσως Λασκαράκη αρχικά, της Γιούλικας Σκαφιδά αλλά και της Ζέτας Μακρυπούλια. Παρ' όλα αυτά, Βλάχος και Τριανταφυλλίδου θα συνέχιζαν να είναι μέρος της σειράς τουλάχιστον μέχρι και τον Δεκέμβριο του 2015 μιας και οι ηθοποιοί γυρίζαν ήδη επεισόδια για τον τρίτο κύκλο μέχρι το τέλος Ιουνίου με την προσθήκη του νέου ζευγαριού να έρχεται στο δεύτερο μισό του κύκλου, από τον Ιανουάριο του 2016.

Ο Κυριακίδης επιβεβαίωσε την αποχώρηση των Βλάχου και Τριανταφυλλίδου από τη σειρά κατά τον τρίτο κύκλο και την προσθήκη ενός νέου ζευγαριού. Τελικώς, οι ηθοποιοί που θα ενσαρκώσουν το νέο ζευγάρι της σειράς ανακοινώθηκε ότι θα ήταν οι Γιάννης Τσιμιτσέλης και η Δανάη Επιθυμιάδη. Όπως αποκάλυψε ο Τσιμιτσέλης στην τηλεοπτική εκπομπή «Ελένη», πέρασαν αρκετές ηθοποιοί για το ρόλο της Στέλλας, περίπου 16, ανάμεσά τους και γνωστά ονόματα, πριν επιλεχθεί η Επιθυμιάδη. Η «εναλλαγή» έγινε όταν η σχέση μεταξύ του Χάρη και της Βάσως κατέληξε σε γάμο και οι δυο τους έφυγαν για να ζήσουν στο Λονδίνο. Το νέο ζευγάρι μπήκε στη σειρά με ένα τελείως καινούριο σκηνικό, το οποίο δεν έχει καμία σχέση με το σπίτι του ζευγαριού που αποχώρησε από τη σειρά.

Όπως είχε δημοσιευτεί, το πρώτο μισό του τρίτου κύκλου έκλεισε με ένα εορταστικό επεισόδιο στις 29 Δεκεμβρίου 2015, όπου έγινε ο γάμος του Χάρη και της Βάσως και όπου τα τρία ζευγάρια συναντήθηκαν για πρώτη φορά όλα μαζί από τότε που ξεκίνησε η σειρά. Το εορταστικό επεισόδιο απετέλεσε και την τελευταία εμφάνιση των Βλάχου και Τριανταφυλλίδου, οι οποίοι αποχώρησαν από τη σειρά. Οι συντελεστές της σειράς, αποχαιρέτησαν το ζευγάρι με ένα μήνυμα στο τέλος του επεισοδίου: «Βασούλα και Χάρη ευχαριστούμε για τις όμορφες στιγμές που περάσαμε μαζί σας! Καλή τύχη στο καινούργιο ξεκίνημα! Θα μας λείψετε!», ενώ το προσκλητήριο του γάμου τους είχε πάνω στίχους από το τραγούδι «Όνειρο» των Onirama. Το νέο ζευγάρι έκανε την πρώτη του εμφάνιση στη σειρά στις 11 Ιανουαρίου 2016 αλλά μετά το τέλος του τρίτου κύκλου, αποχώρησε οριστικά από τη σειρά και αντικαταστάθηκε από ένα καινούριο στον επόμενο κύκλο.

#### Έκτακτες συμμετοχές

*Αντιγόνη Γλυκοφρύδη ως Καλλιρόη Ακριβοπούλου (επεισόδιο 157)
*Νατάσα Ασίκη ως Λιλίκα (επεισόδιο 157)
*Μαρία Μπαγανά ως Ρούλα (επεισόδιο 176)
*Στέλιος Ιακωβίδης ως Φωκίωνας (επεισόδιο 176)
*Γεράσιμος Σκιαδαρέσης Γιάννης Στεργίου (επεισόδιο 179)
*Μαρία Γεωργιάδου ως Έφη (επεισόδιο 179)
*Έφη Παπαθεοδώρου ως γιαγιά Ελενίτσα (επεισόδιο 179)
*Φωτεινή Ντεμίρη ως θεία Γερασιμούλα (επεισόδιο 179)
*Ιωάννα Πηλιχού ως Νατάσσα (επεισόδιο 179)
*Κωνσταντίνα Τζιωρτζή ως θεία Βάσως (επεισόδιο 179)

*Imam Baildi ως μπάντα στη δεξίωση του γάμου (επεισόδιο 179)
*Μέλπω Ζαρόκωστα ως κυρία Θεοδώρα (επεισόδιο 181)
*Άννα Κουρή ως Ντόρις (επεισόδιο 188)
*Μπαλούρδος ως εαυτός του (επεισόδιο 194)
*Στράτος Στρατηγαρέας ως Σόλωνας (επεισόδιο 206)
*Ευαγγελία Συριοπούλου ως Μαντώ (επεισόδιο 223)
*Κωνσταντίνος Γαβαλάς ως Παύλος (επεισόδιο 223)
*Ελένη Γερασιμίδου ως Ελπινίκη Χαραμή (επεισόδιο 225)
*Αλέξανδρος Τούντας ως Σήφης Βλαχάκης (επεισόδιο 225)
*Μέμος Μπεγνής ως Ένγκελμπρεκτ (επεισόδιο 227)

### 4ος κύκλος
Ο τέταρτος κύκλος της σειράς έκανε πρεμιέρα στις 3 Οκτωβρίου 2016 με το τελευταίο επεισόδιο να προβάλλεται στις 27 Ιουνίου 2017. Το κανάλι επιβεβαίωσε ότι η σειρά θα συνέχιζε για τέταρτη χρονιά στις 9 Μαΐου 2016.

#### Παραγωγή και νέα ζευγάρια
Τα γυρίσματα για τον τέταρτο κύκλο ξεκίνησαν τέλη Αυγούστου 2016.

Το ζευγάρι που είχε προστεθεί στο μέσο του τρίτου κύκλου, ο Γιάννης Τσιμιτσέλης ως Νικήτας και η Δανάη Επιθυμιάδη ως Στέλλα, αποχώρησαν με το τέλος του τρίτου κύκλου. Αιτία της αποχώρησής τους φαίνεται να ήταν το γεγονός ότι δεν κέρδισαν την αγάπη του τηλεοπτικού κοινού, όπως οι προκάτοχοί τους, Πάνος Βλάχος (Χάρης) και Ιωάννα Τριανταφυλλίδου (Βάσω). Το ζευγάρι αντικαταστάθηκε από ένα νέο ζευγάρι, ενώ γίνονταν συζητήσεις για το αν θα προστεθεί και τέταρτο ζευγάρι στη σειρά. Το ρόλο της κοπέλας του τρίτου ζευγαριού πήρε η Νάντια Κοντογεώργη, ενώ του άντρα ο Γιώργος Χρυσοστόμου.

Τελικά, μετά από συζητήσεις, αποφασίστηκε να προστεθεί και τέταρτο ζευγάρι στη σειρά, το οποίο θα υποδύονταν οι Φωτεινή Αθερίδου και Κωνσταντίνος Πλεμμένος. Αν και αρχικά είχε ακουστεί το όνομα του Γιάννη Διακάκη, τελικά η παραγωγή επέλεξε τον Πλεμμένο. Αθερίδου και Πλεμμένος υποδύονται ένα ζευγάρι φοιτητών.

Το τελευταίο επεισόδιο, το οποίο απετέλεσε και την τελευταία εμφάνιση των ζευγαριών Λένας - Σίμου (Φωτεινή Αθερίδου και Κωνσταντίνος Πλεμμένος) και Νικολέτας - Διονύση (Νάντια Κοντογεώργη και Γιώργος Χρυσοστόμου), μεταδόθηκε στις 27 Ιουνίου 2017.

#### Έκτακτες συμμετοχές

*Χρήστος Κοντογιώργης ως Αλέξανδρος Χαραμής (επεισόδιο 228)
*Φαίδρα Χατζηκωνσταντή ως Πιλάρ (επεισόδια 228 & 229)
*Χάρης Εμμανουήλ ως Δημητρός (επεισόδιο 235)
*Νικολέττα Βλαβιανού ως Ζηνοβία (επεισόδιο 237 & 261)
*Άκης Σακελλαρίου ως Ανδρέας 'Ντεμέλο' Ψαρράς (επεισόδια 238, 255 & 296)
*Νίκος Ψαρράς ως Πέρης Βουνάτσος (επεισόδιο 240 & 292)
*Λένα Δροσάκη ως Φρίντα (επεισόδιο 240 & 292)
*Αλέξανδρος Τούντας ως Σήφης (επεισόδιο 247)
*Βαγγέλης Χατζηνικολάου ως Μίλτος (επεισόδιο 251)
*Ελευθερία Μπενοβία ως Τούλα (επεισόδιο 251)
*Αγνή Χιώτη ως Ρένα (επεισόδιο 251)
*Ισμήνη Κυρίτση ως Δάφνη (επεισόδιο 251)

*Στράτος Λύκος ως Στέλιος (επεισόδιο 252)
*Πέτρος Ξεκούκης ως Μανώλης (επεισόδιο 266)
*Γιώργος Μυλωνάς ως Κωνσταντίνος (επεισόδια 267, 276 & 277)
*Μιχάλης Σαράντης ως Σταμάτης (επεισόδιο 273)
*Κατερίνα Διδασκάλου ως Κάτια (επεισόδια 276 & 277)
*Δημήτρης Τζουμάκης ως Σταύρος Βλαχάκης (επεισόδιο 281)
*Μένη Κωνσταντινίδου ως Αθηνά (επεισόδιο 284 & 289)
*Σάρα Γανωτή ως Κατερίνα Βάρκαρη (επεισόδιο 286 & 296)
*Χρήστος Χατζηπαναγιώτης ως Απόστολος Βάρκαρης (επεισόδιο 286 & 296)
*Θοδωρής Αθερίδης ως Κυριάκος Χατζηαγγελάκης - άστεγος (επεισόδιο 291)
*Ελένη Μενεγάκη ως ο εαυτός της (επεισόδιο 293)
*Κατερίνα Λυπηρίδου ως Αντιγόνη Βλαχάκη (επεισόδιο 294)

### 5ος κύκλος
Ο πέμπτος κύκλος της σειράς έκανε πρεμιέρα στις 5 Οκτωβρίου 2017. Στις 6 Μαρτίου του 2017, ο Βλαδίμηρος Κυριακίδης αποκάλυψε στην εκπομπή «Ελένη» ότι η σειρά ανανεώθηκε για πέμπτη χρονιά.

#### Παραγωγή και νέα ζευγάρια
Τον Απρίλιο του 2017 η Real έγραψε πως οι παραγωγοί σκέφτονται να μην συνεχίσουν την ιστορία του ζευγαριού Λένας-Σίμου για την νέα σεζόν. Τον Μάιο ανακοινώθηκε και επίσημα η αποχώρησή τους με σκέψεις το νέο ζευγάρι που θα ενταχθεί, να είναι Κύπριοι. Τον Αύγουστο ανακοινώθηκε και η αποχώρηση των Νάντιας Κοντογεώργη και Γιώργου Χρυσοστόμου από τη σειρά και η προσθήκη των Θέμη Γκύρτη και Σάρας Γανωτή στη συγγραφική ομάδα της σειράς. Στον Θέμη Γκύρτη ανατέθηκε η συγγραφή των ιστοριών για το νεαρότερο ηλικιακά ζευγάρι, ενώ στη Σάρα Γανωτή ανατέθηκε η συγγραφή ιστοριών για ένα καινούργιο ζευγάρι που θα είναι κοντά στα 40, το οποίο αργότερα ανακοινώθηκε πως θα υποδηθούν οι Σπύρος Τσεκούρας και Άννα Κουτσαφτίκη. Τον ίδιο μήνα, ο Αντώνης Αγγελόπουλος επιβεβαίωσε την αποχώρηση του από την σκηνοθετική επιμέλεια της σειράς.

Στις 18 Σεπτεμβρίου λίγο πριν ξεκινήσουν τα γυρίσματα, το κανάλι ανακοίνωσε πως το νεαρότερο ζευγάρι, το οποίο θα είναι ηλικίας 25 ετών, θα υποδυθούν οι Μαρία Χάνου και Σπύρος Χατζηαγγελάκης. Δύο ημέρες μετά, ανακοινώθηκε επίσης πως, ο πέμπτος κύκλος θα άλλαζε ημέρες και ώρα προβολής, με την πρεμιέρα να προγραμματίζεται για την Πέμπτη 5 Οκτωβρίου στις 21:50 και νέα επεισόδια να προβάλλονται κάθε Πέμπτη και Παρασκευή την ίδια ώρα. Με την απόφαση του καναλιού να ξεκινήσει να προβάλει παιδικές ταινίες από την Παρασκευή 17 Νοεμβρίου η σειρά προβάλονταν από εκείνη την εβδομάδα μέχρι και την διακοπή της για τις διακοπές των Χριστουγέννων, μια φορά την εβδομάδα, κάθε Πέμπτη στις 21:50.

##### Κυπριακό ζευγάρι
left|thumb|Το κυπριακό ζευγάρι
Οι σκέψεις για την ένταξη ενός κυπριακού ζευγαριού στη σειρά απέδωσαν, με το έξτρα ζευγάρι να ενσωματώνεται στα επεισόδια της σειράς «αφαιρώντας» κάθε φορά την ιστορία ενός από τα άλλα τέσσερα ζευγάρια. Αυτό έχει ως αποτέλεσμα η σειρά να προβάλλεται τρεις φορές την εβδομάδα στον Alpha Κύπρου έτσι ώστε καμία ιστορία να μη χάνεται. Αν η πορεία είναι ικανοποιητική, θα γίνουν εκ νέου συζητήσεις για να ενταχθεί το ζευγάρι και στην ελληνική έκδοση της σειράς.

Το κυπριακό ζευγάρι υποδύονται οι Μιχάλης Σοφοκλέους και Χριστιάνα Αρτεμίου, η οποία υπογράφει και το σενάριο, ενώ τη σκηνοθεσία κάνει ο Στάμος Τσάμης. Από το 41ο επεισόδιο της σειράς, τη σκηνοθεσία ανέλαβε ο Θοδωρής Νικολαΐδης. Η σειρά έκανε πρεμιέρα στην Κύπρο στις 9 Οκτωβρίου 2017.

#### Έκτακτες συμμετοχές (Ελλάδα)

*Χρήστος Κοντογιώργης ως Αλέξανδρος Χαραμής (επεισόδιο 299)
*Ελένη Ουζουνίδου ως Νανά (επεισόδιο 306)
*Νατάσα Εξηνταβελώνη ως Βιβή (επεισόδιο 308)
*Ελισάβετ Κωνσταντινίδου ως Σοφία Παπαδοπούλου (επεισόδιο 314 & 359)
*Σπύρος Γραμμένος ως εαυτός του (επεισόδιο 315)
*Αλέξανδρος Καλπακίδης ως Σμήναρχος Πολυδεύκης Βαρδάνης (επεισόδιο 317)
*Σοφία Παθέκα ως γυμνάστρια Σοφία (επεισόδιο 318)
*Ηλίας Μουλάς ως Στελάρας Χλέρος (επεισόδιο 320 & 360)
*Άρτεμις Γρύμπλα ως Νταϊάνα (επεισόδιο 325 & 360)
*Τατιάνα Σακίροβα ως Τατιάνα (επεισόδιο 329)
*Μιχάλης Προσπαθόπουλος ως Γιώργος Καραβίδης (επεισόδια 335, & 357 & 363)

*Σοφία Παυλίδου ως Σάντρα (Επεισόδιο 337)
*Νίκος Βερλέκης ως Δημήτρης (επεισόδιο 339)
*Αντώνης Καρυστινός ως Αντρέας Ακριβόπουλος (επεισόδιο 340)
*Ευαγγελία Μουμούρη ως Μαριάντζελα Θεοτόκη-Ρουβά (επεισόδιο 342)
*Μαρία Καβογιάννη ως Αλίκη Χατζηιωάννου (επεισόδιο 347)
*Μιχάλης Ιατρόπουλος ως Μανώλης Χλέρος (επεισόδιο 356)
*Άρης Σολωμός ως θείος Αριστείδης (επεισόδιο 358)
*Φαίδρα Χατζηκωνσταντή ως Πιλάρ (επεισόδιο 363)
*Λάμπρος Κτέναβος ως νεαρός Μηνάς (επεισόδιο 364)
*Μαρία Γκιώνη ως νεαρή Βούλα (επεισόδιο 364)

#### Έκτακτες συμμετοχές (Κύπρος)

*Μαρίλια Χαριδήμου ως Κούλα (επεισόδια 3, 21, 36, 45 & 79)
*Έλενα Παπαδοπούλου ως Νίνα (επεισόδιο 9, 29, 30 & 57)
*Κρίστυ Παπαδοπούλου ως Μελίνα (επεισόδιο 12)
*Κρυσταλλία Ζησιοπούλου ως Αντιγόνη (επεισόδιο 18)
*Μένια Μαθιουδάκη ως Αλίκη (επεισόδιο 25)

*Αλέξανδρος Παρίσης ως Μανώλης (επεισόδια 36 & 45)
*Ιωάννα Λαμπροπούλου ως Λουκία (επεισόδιο 48 & 69)
*Φαίδρα Σαρικάκη ως Καρλότα Ράγκου (επεισόδιο 55)
*Λένος Γιάννου ως Κένεθ (επεισόδιο 80)

### 6ος κύκλος
Ο έκτος κύκλος της σειράς έκανε πρεμιέρα στις 3 Οκτωβρίου 2018. Αν και αρχικά το κανάλι είχε ανακοινώσει τη διακοπή της σειράς, τελικά η σειρά ανανεώθηκε για έκτη χρονιά μετά από απαίτηση του τηλεοπτικού κοινού. Στην Κύπρο ο έκτος κύκλος έκανε πρεμιέρα στις 22 Οκτωβρίου 2018.

Τη σκηνοθεσία ανέλαβε και πάλι ο Διονύσης Φερεντίνος ενώ το σενάριο υπογράφουν οι Έλενα Σολωμού, Παναγιώτης Χριστόπουλος, Σάρα Γανωτή, Θέμης Γκυρτής, Φώφη Κώττη, Γιάννης Διακάκης και άλλοι. Τη σκηνοθεσία των κυπριακών ζευγαριών ανέλαβε η Ναστάζια Χριστοδούλου, ενώ το σενάριο οι Χριστιάνα Αρτεμίου και Αντρέας Αριστοτέλους.

#### Παραγωγή
Τον Μάιο του 2018, δημοσιεύματα ανακοίνωσαν πως η σειρά θα ολοκληρωνόταν την τρέχουσα τηλεοπτική σεζόν έπειτα από πέντε χρόνια επιτυχημένης πορείας. Ωστόσο, ένα μήνα αργότερα, η σειρά ανανεώθηκε για έκτη χρονιά έπειτα από μεγάλη απαίτηση του κοινού.

Η Δάφνη Λαμπρόγιαννη, η οποία αποτελούσε μέρος του καστ από την πρώτη χρονιά, αποχώρησε από τη σειρά μετά το τέλος του πέμπτου κύκλου για προσωπικούς λόγους. Σε συνέντευξή της ανέφερε: «Έκλεισε ένας κύκλος για εμένα, δεν υπάρχει κάτι παραπάνω να πω ή να εξηγήσω. Πήραν την απόφαση να συνεχίσουν τη σειρά, όμως εγώ ένιωσα πως δεν έχω κάτι άλλο να προσφέρω σε αυτή. Μετά από πέντε χρόνια αισθάνομαι πως δεν έχω κάτι καινούριο να δώσω υποκριτικά, για αυτό και πήρα την απόφαση να μην είμαι στον νέο κύκλο της. Δεν υπάρχει κανένα παρασκήνιο πίσω από όλο αυτό. [...] Ένας κύκλος έκλεισε! Πόσο πιο ξεκάθαρα να το πω; Δεν υπάρχει παρασκήνιο πίσω απ’ αυτό».

Τα πρώτα ονόματα που ακούστηκαν πως θα αντικαθιστούσαν την ηθοποιό ήταν αυτά των Ελένης Ράντου, Βίκυς Σταυροπούλου και Κατερίνας Λέχου, οι οποίες απάντησαν αρνητικά. Στη συνέχεια έγινε επαφή με τις Υρώ Λούπη, Παναγιώτα Βλαντή και Μπέσυ Μάλφα. Τελικά, η ηθοποιός που πήρε το ρόλο ήταν η Κλέλια Ρένεση.

Τον Σεπτέμβριο του 2018, ανακοινώθηκε πως ο Γιώργος Κωνσταντίνου θα εμφανιζόταν στη σειρά ως guest, για να υποδυθεί τον ρόλο του μεγάλου αδελφού της Βούλας, ο οποίος παρουσιάζει συμπτώματα Αλτσχάιμερ.

Ο Alpha Κύπρου, μετά την αύξηση του ενδιαφέροντος του κοινού στον πέμπτο κύκλο λόγω της προσθήκης ενός κυπριακού ζευγαριού στη σειρά, αποφάσισε να εντάξει στη σειρά και δεύτερο κυπριακό ζευγάρι με αποτέλεσμα σε κάθε επεισόδιο αυτού του κύκλου να υπάρχουν δύο κυπριακά ζευγάρια και δύο από την Ελλάδα, τα οποία θα εναλλάσσονται. Το νέο ζευγάρι αποτελείτο από τους Μαριέλλα Σαββίδου και Αλέξανδρο Παρίση. Τα γυρίσματα για τα κυπριακά ζευγάρια ξεκίνησαν αρχές Σεπτεμβρίου 2018 και ολοκληρώθηκαν αρχές Ιουνίου 2019.

Λόγω εγκυμοσύνης, η οποία ενσωματώθηκε και στο σενάριο της σειράς, η Κλέλια Ρένεση έπρεπε να αποχωρήσει πριν την ολοκλήρωση των γυρισμάτων όλων των επεισοδίων του κύκλου για να γεννήσει. Ωστόσο, ο Βλαδίμηρος Κυριακίδης ανέφερε πως είχαν γυρίσει ήδη αρκετά επεισόδια πριν την αποχώρησή της και, για όσα θα απουσίαζε, θα υπήρχε αντικατάστασή της με διάφορες guest εμφανίσεις από άλλους ηθοποιούς.

#### Έκτακτες συμμετοχές (Ελλάδα)

*Ελένη Γερασιμίδου ως Ελπινίκη Χαραμή (επεισόδια 365-368, 389-390, 405, 424, 425 & 433)
*Ελισάβετ Κωνσταντινίδου ως γιαγιά Σοφία Παπαδοπούλου (επεισόδια 366, 388, 389-390 & 434)
*Ερρίκος Λίτσης ως Παναγιώτης (επεισόδια 366, 388, 389-390 & 434)
*Μιχάλης Προσπαθόπουλος ως Γιώργος Καραβίδης (επεισόδια 368, 378, 383, 397, 400, 412 & 426)
*Γιώργος Κωνσταντίνου ως Μανώλης Βλαχάκης (επεισόδιο 370)
*Άντα Λιβιτσάνου ως Νία (επεισόδιο 372)
*Σύλβια Δεληκούρα ως Στάσα (επεισόδιο 372)
*Κωνσταντίνα Κομμάτα ως Εύα (επεισόδια 373 & 421)
*Νατάσα Ασίκη ως Λιλίκα (επεισόδια 374 & 433)
*Τόλης Παπαδημητρίου ως Ηλίας Κανάτης (επεισόδια 380, 389-390 & 421)
*Άννυ Θεοχάρη ως Μένη Καρκαλέτση (επεισόδια 381, 389-390, 391, 422, 430 & 432)
*Λυδία Κατσιμίλη ως Βανίνα (επεισόδιο 383)
*Γιώργος Χρανιώτης ως Κυριάκος «Κίτσουλας» Κίτσος (επεισόδια 385 & 422)
*Μαρία Κανελλοπούλου ως Αμαλία Γιαννακάκου (επεισόδιο 388)
*Μιχάλης Ιατρόπουλος ως Μανώλης Χλέρος (επεισόδια 389-390)
*Κατερίνα Λυπηρίδου ως Αντιγόνη Στρατέλλη (επεισόδια 389-390)
*Στέλιος Ιακωβίδης ως Ρατζές (επεισόδια 389-390)
*Κατερίνα Στανίση & μπάντα της ως οι εαυτοί τους (επεισόδια 389-390)

*Γιώργος Παπαγεωργίου & Polkar ως οι εαυτοί τους (επεισόδια 389-390)
*Χρήστος Χολίδης & μπάντα του ως οι εαυτοί τους (επεισόδια 389-390)
*Γιώργος και Νίκος Στρατάκης ως οι εαυτοί τους (επεισόδια 389-390)
*Βίλμα Τσακίρη ως κ. Ολυμπία «Μπία» (επεισόδια 394 & 424)
*Μαρία Γκιώνη ως Ειρηνούλα Βλαχάκη (επεισόδιο 394)
*Αθανάσιος Μυλωνόπουλος ως Νικολίνος Κίτσουλας (επεισόδιο 403)
*Δημήτρης Παπαδάτος ως Φώτης (επεισόδιο 407)
*Μαρία Πετεβή ως Νάνσυ Κίτσουλα (επεισόδια 411, 427, 430 & 433)
*Χρήστος Κοντογεώργης ως Αλέξανδρος Χαραμής (επεισόδιο 415)
*Φαίδρα Χατζηκωνσταντή ως Πιλάρ (επεισόδιο 415)
*Καίτη Κωνσταντίνου ως Κικίτσα (επεισόδιο 416)
*Κωνσταντίνα Μιχαήλ ως Τούλα (επεισόδιο 418)
*Αντώνης Σρόιτερ ως εαυτός του (επεισόδιο 422)
*Τζούλη Τσόλκα ως Ανθή (επεισόδιο 424)
*Πέτρος Σπυρόπουλος ως Θωμάς (επεισόδιο 424)
*Παναγιώτης Καρμάτης ως Φώτης (επεισόδιο 427)
*Αποστόλης Τότσικας ως Άρης Αποστολίδης (επεισόδιο 428)
*Πάνος Σταθακόπουλος ως Στέλιος (επεισόδιο 428)
*Βασίλης Γιακουμάρος ως Ιεροκλής (επεισόδιο 428)
*Λένα Δροσάκη ως Φρίντα (επεισόδιο 431)
*Θοδωρής Κατσαφάδος ως Μανούσος (επεισόδιο 433)

#### Έκτακτες συμμετοχές (Κύπρος)

*Κατερίνα Καζαντζή ως Κική Παρασκευά (επεισόδια 97, 120, 141 & 183)
*Μαρία Πογιατζή ως Κρίστια (επεισόδια 97 & 118)
*Ιωάννα Λαμπροπούλου ως Λουκία (επεισόδιο 99)
*Ιωάννα Σιαφκαλή ως κυρία Ευγενία (επεισόδια 100 & 160)
*Χρίστος Καραΐσκος ως Αλέξης (επεισόδιο 103)
*Έλενα Παπαδοπούλου ως Νίνα (επεισόδια 107, 164 & 180)
*Ηρόδοτος Μιλτιάδους ως Θεόδωρος (επεισόδια 108, 121, 148 & 151)
*Αγγελική Φιλιππίδου ως κυρία Ελένη (επεισόδια 113, 123 & 184)
*Μαρίνα Μανδρή ως Έλβη (επεισόδια 128, 134 & 167)
*Κώστας Βήχας ως Πανίκος Κουφόπαυλος (επεισόδιο 133)
*Ελένη Καούλα ως Λούλα Κουφόπαυλου (επεισόδια 133, 166 & 180)
*Φρειδερίκη Μενελάου ως Πέγκι (επεισόδιο 138)

*Γιώργος Ιωαννίδης ως Γιώργος Καρακώστας (επεισόδιο 139)
*Ελένη Σιδερά ως Χαρούλα (επεισόδιο 142)
*Θέκλα Πετρίδου ως εαυτός της (επεισόδιο 143)
*Μιχάλης Μουστάκας ως Κόκος υδραυλικός (επεισόδιο 145)
*Μήνα Τρουλλιώτη ως Βαρβάρα (επεισόδια 145 & 148)
*Αγγελική Παπαϊωάννου ως Χρύσα (επεισόδιο 145)
*Βασιλική Χατζηαδάμου ως Τούλα (επεισόδιο 150)
*Ανδρέας Αριστοτέλους ως Κούλης (επεισόδια 170 & 171)
*Χάρης Παπαθεοχάρους ως εαυτός του (επεισόδιο 178)
*Λουκία Πική ως Παναγιώτα (επεισόδιο 193)
*Μαρούλα Αρτεμίου ως κυρία Μυροφόρα (επεισόδιο 200)

### 7ος κύκλος
Ο έβδομος κύκλος της σειράς έκανε πρεμιέρα στις 2 Οκτωβρίου 2019. Η δημιουργική ομάδα της σειράς παραμένει η ίδια, με τον Διονύση Φερεντίνο στο τιμόνι της παραγωγής και με βασική ομάδα σεναριογράφων τους Έλενα Σολωμού, Παναγιώτη Χριστόπουλο, Σάρα Γανωτή, Φώφη Κώττη, Θέμη Γκυρτή, Τόλη Παπαδημητρίου και Γιάννη Διακάκη.

#### Παραγωγή
Η ανανέωση για τον έβδομο κύκλο επεισοδίων ήρθε επίσημα τον Μάιο του 2019, με τα γυρίσματα να ξεκινούν μέσα στον Αύγουστο. Μετά την σύντομη αποχώρησή της λόγω εγκυμοσύνης σε αρκετά από τα τελευταία επεισόδια του προηγούμενου κύκλου, στα οποία αντικαταστάθηκε από διάφορες guest εμφανίσεις από άλλους ηθοποιούς, η Κλέλια Ρένεση επέστρεψε στη σειρά από τα πρώτα γυρίσματα του έβδομου κύκλου.

Παρά το ότι στην Ελλάδα η σειρά ανανεώθηκε για έβδομο κύκλο επεισοδίων, ο Alpha Κύπρου αποφάσισε να συνεχίσει την προβολή της χωρίς ωστόσο τα κυπριακά ζευγάρια, οι ιστορίες των οποίων ολοκληρώθηκαν με το τέλος του έκτου κύκλου, έπειτα από παρουσία δύο χρόνων στη σειρά.

Λόγω της πανδημίας του κορονοϊού και των επακόλουθων περιοριστικών μέτρων που επιβλήθηκαν σταδιακά στη χώρα, η προβολή νέων επεισοδίων της σειράς σταμάτησε - ως συνέπεια της διακοπής γυρισμάτων - από τις 16 Μαρτίου 2020 και στη θέση τους προβάλλονταν παλαιότερα επεισόδια σε επανάληψη. Στα μέσα Μαΐου και μετά τη σταδιακή άρση των μέτρων, τα γυρίσματα νέων επεισοδίων ξεκίνησαν και πάλι, με στόχο να συνεχιστούν εντατικά καθ' όλη σχεδόν τη διάρκεια του καλοκαιριού με διάλειμμα μόνο μίας εβδομάδας, έτσι ώστε σε περίπτωση που χρειαστεί να εφαρμοστούν νέα μέτρα στο μέλλον, να υπάρχει απόθεμα επεισοδίων. Για την τρέχουσα τηλεοπτική σεζόν, νέα επεισόδια άρχισαν και πάλι να προβάλλονται κάθε Πέμπτη και Παρασκευή, από τις 14 Μαΐου 2020, με το τελευταίο επεισόδιο του κύκλου να προβάλλεται στις 19 Ιουνίου 2020.

#### Έκτακτες συμμετοχές

*Μαρία Καβογιάννη ως Αλίκη Χατζηιωάννου (επεισόδιο 435 & 459)
*Τάσος Χαλκιάς ως Γιάννης Χατζηιωάννου (επεισόδιο 435 & 459)
*Νατάσα Ασίκη ως Λιλίκα (επεισόδια 435 & 458)
*Θοδωρής Κατσαφάδος ως Μανούσος (επεισόδια 435 & 458)
*Τόλης Παπαδημητρίου ως Ηλίας Κανάτης (επεισόδια 437, 446 & 447)
*Άννυ Θεοχάρη ως Μένη Καρκαλέτση (επεισόδια 439, 443, 446, 469, 485 & 489)
*Μιχάλης Ρέππας ως Σπύρος Μπόικος (επεισόδιο 442)
*Νατάσα Εξηνταβελώνη ως Βιβή (επεισόδιο 446)
*Μαρία Κανελλοπούλου ως Αμαλία Γιαννακάκου (επεισόδιο 447)

*Γιάννης Δρακόπουλος ως Σάββας Παπαδόπουλος (επεισόδιο 450)
*Σήφης Πολυζωΐδης ως Πίπης (επεισόδιο 455)
*Ευαγγελία Μουμούρη ως Μαριάντζελα Θεοτόκη-Ρουβά (επεισόδιο 456)
*Ελένη Γερασιμίδου ως Ελπινίκη Χαραμή (επεισόδιο 457)
*Νάντια Κατσούρα ως Δάφνη (επεισόδιο 468)
*Πάρης Θωμόπουλος ως Στάθης (επεισόδιο 469)
*Άρτεμις Γρύμπλα ως Νταϊάνα (επεισόδιο 477)
*Μιχάλης Προσπαθόπουλος ως Γιώργος Καραβίδης (επεισόδιο 478)
*Μυρτώ Γκόνη ως Χριστίνα (επεισόδιο 481)
*Αναστασία Στυλιανίδη ως Αθηνά Παπαδοπούλου (επεισόδιο 483)

### 8ος κύκλος
Ο όγδοος κύκλος της σειράς έκανε πρεμιέρα στις 16 Σεπτεμβρίου 2020 και έλαβε τέλος στις 30 Σεπτεμβρίου 2021. Η δημιουργική ομάδα της σειράς αποτελείται από τον Διονύση Φερεντίνο στη σκηνοθεσία και τους Έλενα Σολωμού, Παναγιώτη Χριστόπουλο, Σάρα Γανωτή, Φώφη Κώττη, Θέμη Γκυρτή, Γιάννη Διακάκη, Τόλη Παπαδημητρίου και Νίκο Σταυρακούδη στη συγγραφική ομάδα.

Λόγω της επιτυχίας της σειράς, το κανάλι ανακοίνωσε ότι η σειρά θα προβάλλεται τρεις φορές την εβδομάδα, κάθε Τετάρτη, Πέμπτη και Παρασκευή στις 21:00. Από τις 11 Ιανουαρίου η σειρά προβαλλόταν κάθε Δευτέρα, Τρίτη και Τετάρτη στις 21:00.

#### Παραγωγή
Η ανανέωση για τον όγδοο κύκλο επεισοδίων ήρθε επίσημα τον Απρίλιο του 2020, με τα γυρίσματα να ξεκινούν τον Ιούλιο του 2020.

#### Έκτακτες συμμετοχές

*Σμαράγδα Καρύδη ως Νανά Καλούμπα (επεισόδια 491, 496, 507, 522, 533, 540, 584)
*Δημήτρης Βλάχος ως Μήτσος (επεισόδια 492, 520, 559, 561)
*Ευαγγελία Μουμούρη ως Μαριάντζελα Θεοτόκη (επεισόδια 493, 522)
*Δημήτρης Μοθωναίος ως Βαγγέλης (επεισόδια 496 & 507)
*Μαρία Καβογιάννη ως Αλίκη Χατζηιωάννου (επεισόδια 498, 522, 542)
*Ελισάβετ Κωνσταντινίδου ως γιαγιά Σοφία Παπαδοπούλου (επεισόδια 498, 526, 532, 575)
*Κωνσταντίνος Τζούμας ως Ευδόκιμος Κοντοφώτης (επεισόδια 500, 532)
*Τόλης Παπαδημητρίου ως Ηλίας Κανάτης (επεισόδια 504, 523, 524, 525, 527, 528, 555, 563, 568, 587, 589)
*Δέσποινα Τσούτσα ως Φόνη (επεισόδιο 505)
*Άκης Γεωργίου ως Άκης (επεισόδιο 505)
*Νώντας Κατσίφης ως Νώντας (επεισόδιο 505)
*Ναταλία Γερμανού ως Νόνη Καρακαϊδόνη (επεισόδιο 510, 543, 587)
*Ιωάννα Ζιάνη ως Νανά (επεισόδια 522, 552, 578)
*Καίτη Γαρμπή ως Καίτη Γαρμπή (επεισόδια 523, 524, 525)
*Ηλίας Μουλάς ως Στελάρας Χλέρος (επεισόδιο 527)
*Άρτεμις Γρύμπλα ως Νταϊάνα (επεισόδια 528, 588)
*Ελένη Γερασιμίδου ως Ελπινίκη Χαραμή (επεισόδια 529, 559, 560)
*Χάρης Χιώτης ως Μιχάλης (επεισόδιο 529)
*Θοδωρής Σκυφτούλης ως Λέπουρας (επεισόδιο 530)
*Κατερίνα Κούτχια ως υποψήφια ενοικιαστής (επεισόδιο 530)
*Νεφέλη Μαϊστράλη (επεισόδιο 531)
*Θανάσης Ζερίτης ως Πανάγος Κώτσαρης (επεισόδιο 531)
*Αμαλία Νίνου ως Άλκηστις (επεισόδιο 534)
*Αλέξανδρος Ρόκας ως κούριερ (επεισόδια 541, 574)
*Τάσος Χαλκιάς ως Γιάννης Χατζηιωάννου	(επεισόδιο 542)
*Κώστας Φραγκολιάς ως Βύρωνας Λόρδας (επεισόδια 543, 577)

*Καίτη Γαρμπή ως Νταίζη Ντάκου (επεισόδια 547, 574)
*Βασιλική Μπέλλου ως Κικίτσα (επεισόδιο 547)
*Αγγελική Νικολούλη ως Αγγελική Νικολούλη (επεισόδιο 548)
*Μαρία Μαχαίρα ως κυρία Αδαμοπούλου (επεισόδιο 554)
*Ευγενία Σαμαρά ως Αθηνά (επεισόδιο 558)
*Γιωργής Τσαμπουράκης ως Λαέρτης (επεισόδιο 561)
*Θαλασσινή Βοσταντζόγλου ως Ηλιάνα (επεισόδιο 562)
*Γιώργος Παπανδρέου ως Σωτήρης (επεισόδια 565, 566, 582)
*Ορέστης Ανάργυρος Ασλάνι (επεισόδιο 567)
*Δημήτρης Σαγιάννης (επεισόδιο 567)
*Γιάννης Τσορτέκης ως Σωκράτης (επεισόδιο 570)
*Λένα Δροσάκη ως Φρίντα (επεισόδια 572, 582)
*Νατάσα Ασίκη ως Λιλίκα (επεισόδιο 573)
*Ελένη Φιλίνη ως Στάσα (επεισόδιο 575)
*Αθηνά Τσαγκαράκη (επεισόδιο 582)
*Χάρης Μποσινάς (επεισόδιο 582)
*Ζωή Κοϊβάρη (επεισόδιο 582)
*Γιάννης Διακάκης (επεισόδιο 582)
*Νίκος Μίχος (επεισόδιο 583)
*Πέτρος Παπαγεωργίου (επεισόδιο 584)
*Τζένη Μπότση ως Τζίνα (επεισόδιο 585)
*Λαέρτης Μαλκότσης ως Σάκης Μπάκας (επεισόδιο 587)
*Κώστας Κάππας ως Άλκης (επεισόδιο 590)
*Γιώργος Μπέλλος (επεισόδιο 590)
*Σταμάτης Γαρδέλης ως Αλέκος Δερβίσης (επεισόδιο 591)
*Σίλια Κόη (επεισόδιο 591)
*Μαρία Φιλίππου ως Αναστασία Αναστασιάδου (επεισόδιο 592)
*Έλσα Λουμπαρδιά ως καθαρίστρια (επεισόδιο 592)

### 9ος κύκλος
Ο ένατος κύκλος της σειράς έκανε πρεμιέρα στη 1 Οκτωβρίου 2021. Η δημιουργική ομάδα της σειράς παραμένει σχεδόν η ίδια, με τον Διονύση Φερεντίνο στο τιμόνι της σκηνοθεσίας ενώ η ομάδα σεναριογράφων αποτελείται από τους Έλενα Σολωμού, Μαίρη Μουγιακάκου, Σάρα Γανωτή, Φώφη Κώττη και Γιάννη Διακάκη.

#### Παραγωγή
Η ανανέωση για τον ένατο κύκλο επεισοδίων ήρθε επίσημα τον Απρίλιο του 2021, με τα γυρίσματα να ξεκινούν μέσα στον Αύγουστο.

#### Προβολή
Στην αρχή της σεζόν 2021-2022 η σειρά έκανε πρεμιέρα με την προβολή των τελευταίων εναπομεινάντων επεισοδίων του όγδοου κύκλου. Έτσι το πρώτο επεισόδιο του ένατου κύκλου προβλήθηκε την Πέμπτη 1 Οκτωβρίου. Η προβολή των επεισοδίων της σειράς αρχικά γινόταν κάθε Πέμπτη και Παρασκευή στις 20:00 το βράδυ, με τη *Μουρμούρα* να φεύγει από την prime time ζώνη μετά 8 χρόνια.

Στις 8 Μαΐου του 2022 η σειρά άλλαξε ημέρα προβολής με το νέο ραντεβού να γίνεται κάθε Κυριακή στις 21:30 με προβολή δύο επεισοδίων back to back.

#### Έκτακτες συμμετοχές

*Ειρήνη Μακρή ως Ευαγγελία (επεισόδιο 595)
*Θάνος Γρίβας ως Μίλτος (επεισόδια 597, 626, 633, 634)
*Μαρίνα Μαράτου ως υποψήφια υπάλληλος (επεισόδιο 597)
*Μάριος Σολομόζης ως υποψήφιος υπάλληλος (επεισόδιο 597)
*Ailen Respicio ως υποψήφιος υπάλληλος (επεισόδιο 597)
*Παναγιώτης Δαγλής ως Αρίστος / καλεσμένος πάρτι (επεισόδια 598, 614, 618, 637, 641)
*Νώντας Κατσιφής ως Παντελής / καλεσμένος πάρτι (επεισόδια 598, 637)
*Κώστας Γεώργαρος ως Θόδωρας (επεισόδια 598, 645)
*Δημήτρης Τζουμάκης ως Σταύρος Βλαχάκης (επεισόδιο 599)
*Κώστας Κάππας ως Άλκης (επεισόδια 599, 617, 623)
*Ζώγια Σεβαστιανού ως Λιούμπα (επεισόδιο 599)
*Σάρα Γανωτή ως Μαρία Βλαχάκη (επεισόδιο 599)
*Τατιάνα Σακίροβα ως δοκιμάστρια μενού Βέλης (επεισόδιο 599)
*Ελένη Σκιρτοπούλου ως δοκιμάστρια μενού Βέλης (επεισόδιο 599)
*Γιώργος Αναγνωστόπουλος ως γείτονας Βέλης / delivery λουλουδιών (επεισόδια 599, 602)
*Γιολάντα Μπαλαούρα ως Μπέμπα (επεισόδιο 600)
*Νατάσα Ασίκη ως Λιλίκα (επεισόδιο 600)
*Γιώργος Αντωνόπουλος ως παιδί (επεισόδιο 600)
*Διονύσης Κατσίκας ως παιδί (επεισόδιο 600)
*Απόλλωνας Τσακίρης ως παιδί (επεισόδιο 600)
*Δαυίδ Γιαμπάνης ως παιδί (επεισόδιο 600)
*Γιώργος Σουλιώτης ως παιδί (επεισόδιο 600)
*Άγγελος Καλόγηρος ως παιδί (επεισόδιο 600)
*Ισιδώρα Δωροπούλου ως Λένα (επεισόδια 602, 644)
*Κωνσταντίνος Τζούμας ως Ευδόκιμος Κοντοφώτης (επεισόδιο 605)
*Δημήτρης Αγγελόπουλος ως κουκουλοφόρος αστυνομικός (επεισόδιο 605)
*Γιάννης Σάκκουλας ως κουκουλοφόρος αστυνομικός (επεισόδιο 605)
*Διονύσης Ατζαράκης ως Χούλιο Νάσος (επεισόδια 606, 607)
*Γεωργία Γαβαλάκη (επεισόδιο 606)
*Δημήτρης Καμπόλης ως Κούλης (επεισόδιο 608)
*Ορνέλα Λούτη ως Μαρίζ (επεισόδιο 613)
*Roffa Bhee Mendoza ως ζευγάρι πελατών Ηλία (επεισόδιο 613)
*Aries Obligar ως ζευγάρι πελατών Ηλία (επεισόδιο 613)
*Κατερίνα Κούτχια ως μαθήτρια Ηλία (επεισόδιο 614)
*Αναστασία Καραναστάση ως μαθήτρια Ηλία (επεισόδιο 614)
*Άννα Γίργολη ως μαθήτρια Ηλία (επεισόδιο 614)
*Θοδωρής Σκυφτούλης ως Γιωρίκας (επεισόδια 615, 619, 632, 633, 644)

*Χριστίνα Στεφανίδη ως Μαριλού (επεισόδια 616, 618)
*Βούλα Πατουλίδου ως Σουλτάνα (επεισόδιο 616)
*Γιάννης Μιχαηλίδης ως λυράρης (επεισόδιο 617)
*Γιάννα Ζιάννη ως Νανά (επεισόδια 618, 652)
*Ντίνος Ποντικόπουλος ως Πέλος (επεισόδιο 618)
*Γρηγορία Μεθενίτη ως Θεοδώρα (επεισόδια 619, 632, 633)
*Γιώργος Παπανδρέου ως Σωτήρης (επεισόδιο 620)
*Κωνσταντίνα Τζώρτζη ως Σπεράντζα (επεισόδιο 622)
*Μελίνα Δούλου ως Φωτεινή (επεισόδιο 622)
*Ελισάβετ Κωνσταντινίδου ως Σοφία Παπαδοπούλου (επεισόδιο 623)
*Μαρία Αντουλινάκη ως μητέρα Μένης (επεισόδιο 624)
*Νίκος Καραζέρης ως συμφοιτητής Αλέξανδρου (επεισόδιο 626)
*Φαίδρα Χατζηκωνσταντή ως Πιλάρ (επεισόδια 631, 632)
*Βίλμα Τσακίρη ως Ολυμπία Κίτσο Δημητρουλοπούλου (επεισόδιο 633)
*Ιωάννα Ασημακοπούλου ως Λίνα (επεισόδιο 638)
*Ησαΐας Ματιάμπα (επεισόδιο 640)
*Γιάννης Λατουσάκης (επεισόδιο 640)
*Μυρτώ Αλικάκη ως Φούλη Κανάτη (επεισόδιο 641)
*Flavio Augusto Antunes da Veiga ως Αμπάς (επεισόδιο 641)
*Ευαγγελία Λεωντσίνη (επεισόδιο 641)
*Ζωή Ρηγοπούλου (επεισόδιο 642)
*Άρτεμις Γρύμπλα ως Νταϊάνα (επεισόδιο 644)
*Σταύρος Δάλκος (επεισόδιο 646)
*Αγοραστή Αρβανίτη (επεισόδιο 647)
*Κωνσταντία Χριστοφορίδου (επεισόδιο 655,659)
*Τάκης Παπαματθαίου (επεισόδιο 655,,659)
*Κώστας Μπάρας (επεισόδιο 656,657,658)
*Σταύρος Μαρκάλας (επεισόδιο 656.657)
*Άγγελος Ανδριόπουλος (επεισόδιο 656.,657,659)
*Γιάννα Ζιάννη (επεισόδιο 657)
*Ευαγγελία Μουμούρη (επεισόδιο 657)
*Θανάσης Κουρλαμπάς (επεισόδιο 658)

## Κριτική
Το *Μην αρχίζεις τη μουρμούρα* εκτός από τα πολύ καλά νούμερα τηλεθέασης από την πρώτη ημέρα προβολής του, που έφτασε το 24,7% στο γενικό σύνολο, έλαβε και καλές κριτικές. Ο πρώτος κύκλος της σειράς, συγκεντρώνει ένα ποσοστό 75/100 στην ιστοσελίδα YouRate, βασισμένο σε 5 κριτικές.

Η Ντέπυ Γκολεμά έγραψε στη στήλη της «Μέχρι κεραίας»: «Καλή αρχή έκανε ο Alpha στις ελληνικές σειρές με την κωμωδία *Μην αρχίζεις τη μουρμούρα* με τον Βλαδίμηρο Κυριακίδη να κλέβει την παράσταση. Να ελπίσουμε να συνεχιστεί και από τα άλλα κανάλια, μιας και έχουμε ανάγκη από καλές σειρές». Στο μέσο της σεζόν ξαναγράφει και λέει ότι είναι ίσως η μόνη σειρά που κέρδισε τους τηλεθεατές: «Ως τώρα (και είμαστε στο 2ο μέρος πια της σεζόν), μόνο ένα σίριαλ κατάφερε να κερδίσει τους τηλεθεατές. Είναι η *Μουρμούρα* του Alpha».

Η Νάνσυ Νικολαΐδου έγραψε επίσης θετικά σχόλια για τη σειρά: «Αναμφισβήτητα μία από τις καλύτερες σειρές του χειμώνα! Αναμφισβήτητα μία σειρά που αξίζει κανείς να την παρακολουθεί, μιας και έχει χιούμορ, γλύκα, αλήθεια και το κυριότερο; Αισθητική. [...] [Η σειρά] με τις υπέροχες ερμηνείες της και τα έξυπνα κείμενά της, έχει καταφέρει να αποκτήσει σταθερό, φανατικό κοινό και χαίρομαι ιδιαίτερα γι ΄αυτό, γιατί δουλειές που το αξίζουν είναι αδικία και μεγάλη πίκρα να μην τις αγκαλιάζει ο κόσμος».

Ο Κοσμάς Βίδος γράφει στο *[[Το Βήμα|Βήμα]]* πως τρεις είναι οι λόγοι που η σειρά κάνει επιτυχία: οι σεναριογράφοι, ο σκηνοθέτης και οι έξι πρωταγωνιστές. «[Οι σεναριογράφοι] έχουν καταφέρει [...] να πιάσουν τον σφυγμό του μέσου ανθρώπου, να «σκανάρουν» λεπτομερώς τα αισθήματα, τις σκέψεις, τις συμπεριφορές του, το μεγαλείο αλλά και τις μικρότητές του και να τα μετατρέψουν σε απολαυστικά σκετσάκια. [...] [Οι έξι πρωταγωνιστές] ερμηνεύουν με μέτρο και υποδόριο χιούμορ τους σύγχρονους Ελληνες που μοιράζονται τη ζωή τους τη μία ως οι καλύτεροι φίλοι την άλλοι ως οι... χειρότεροι εχθροί».

Η Αφροδίτη Γραμμέλη σε συνέντευξή της στον Θανάση Αναγνωστόπουλο αναφέρει ότι η νέα σειρά του Alpha *Μην αρχίζεις τη μουρμούρα* την εξέπληξε θετικά.

Ο Γιώργος Παπαδόπουλος από το *Freemind* λέει ότι η σειρά ήταν μια ευχάριστη έκπληξη και με πολύ καλό σενάριο. «Οι χαρακτήρες γήινοι, αληθινοί, οι διάλογοι σπιρτόζικοι, οι καταστάσεις στην πλειοψηφία τους αληθινές. [...] Οι διάλογοι πανέξυπνοι, σύντομοι, αστείοι, δεν κουράζουν τον τηλεθεατή. [...] Το γεγονός ότι τα επεισόδια είναι σχεδόν αυτοτελή και δεν υπάρχει μια συνεχής ιστορία, συγκαταλέγεται στα θετικά της υπόθεσης».

Για τον τρίτο κύκλο, η Αφροδίτη Γραμμέλη γράφει στο *Βήμα* ότι η σειρά εμφανίζει σημάδια κόπωσης, για τα οποία ευθύνονται οι κακοί χειρισμοί από το κανάλι. Όλο το καλοκαίρι, το κανάλι έπαιζε τα επεισόδια καθημερινά σε επανάληψη, μη δίνοντας περιθώρια στον τηλεθεατή να του λείψει η σειρά. Παρ' όλα αυτά σημειώνει: «Το *Μην αρχίζεις τη μουρμούρα* παραμένει μια καλή σειρά με πολλά καλά στοιχεία, τα οποία αναδεικνύονται και από τους εξαιρετικούς ηθοποιούς που τη στελεχώνουν και με τους οποίους, κακά τα ψέματα, έχει ταυτιστεί σε μεγάλο βαθμό και το τηλεοπτικό κοινό».

Με τον ερχομό του νέου ζευγαριού, η Νάνσυ Νικολαΐδου είναι καυστική προς τους δύο νέους ηθοποιούς της σειράς. «Με ιδιαίτερο ενδιαφέρον περίμενα να δω το brand new τηλεοπτικό ζευγάρι της *Μουρμούρας*, γιατί, όπως και να το κάνουμε, είναι μία σειρά που λατρεύω. Δυστυχώς, όμως, η άφιξη των Γιάννη Τσιμιτσέλη και Δανάης Επιθυμιάδη με απογοήτευσε πλήρως. Ο Γιάννης είναι καλός, όμως, δεν είναι εξαιρετικός όπως ήταν για παράδειγμα στο *[[Κάτω Παρτάλι|Παρτάλι]]* [...] ενώ η πρωτοεμφανιζόμενη τηλεοπτικά ηθοποιός δεν κάνει τη διαφορά».

Για τον τέταρτο κύκλο, η Αφροδίτη Γραμμέλη γράφει ότι η σειρά συνεχίζει να είναι ευχάριστη και πολύ καλή, με τα δύο παλαιότερα ζευγάρια να είναι ξεκαρδιστικά, Κοντογεώργη και Χρυστοστόμου να προσαρμόζονται με την πάροδο του χρόνου ενώ για το νεαρότερο ζευγάρι λέει ότι «δεν λειτουργεί σχεδόν τίποτα».

Ο Γιώργος Μπαστουνάς επιχαίρει τις μεγάλες αλλαγές και ανανεώσεις αλλά σημειώνει ότι η σειρά πάσχει σεναριακά και το νεαρότερο ζευγάρι αντί να δώσει έναν πιο νεανικό και ανάλαφρο αέρα στη σειρά, έδωσε έναν ακόμη πιο κουρασμένο και πληκτικό. «Προσωπική συμβουλή πέρα από την ενίσχυση του σεναρίου είναι και η συμμετοχή ακόμη περισσοτέρων guest. Τέλος, η προσθήκη ορισμένων εξωτερικών σκηνών θα μπορούσε να την ανανεώσει αισθητικά».

## Η ''Μουρμούρα'' στο εξωτερικό
Στις 16 Μαΐου 2016, η σειρά ξεκίνησε να προβάλλεται μεταγλωττισμένη στο εξωτερικό, συγκεκριμένα στη Βουλγαρία, με τον τίτλο *Διαπληκτισμοί* (Дрязги)
. Η επίσημη ιστοσελίδα του τηλεοπτικού σταθμού BulgariaOnair, ο οποίος και προβάλλει τη σειρά, γράφει: «Κάθε μέρα, η οικογενειακή κωμωδία θα παρουσιάζει με μεγάλη δόση χιούμορ και σαρκασμό τις αντιξοότητες στη σχέση μεταξύ ανδρών και γυναικών σε οποιαδήποτε ηλικία. Η σειρά αφηγείται τη σχέση μεταξύ των τριών ζευγαριών από διαφορετικές γενιές που ζουν στην Αθήνα. Όλοι έχουν διαφορετικές συνήθειες διαβίωσης και πεποιθήσεις, αλλά συνδυάζουν “διαπληκτισμούς” από την αρχαιότητα μεταξύ άνδρα και γυναίκας. Κάθε βουλγαρικό ζευγάρι θα βρει κάτι από τον εαυτό του στην κωμική σειρά “διαπληκτισμοί”, με πολύ χιούμορ, ειρωνεία και αυτοσαρκασμό».

## Σημειώσεις


## Παραπομπές


## Εξωτερικοί σύνδεσμοι
* 
* 
* Μην αρχίζεις τη μουρμούρα στο unstage.gr
* Τα επεισόδια της σειράς στον Alpha
* Τα επεισόδια της σειράς στον Alpha Κύπρου
* Επεισόδια πρώτου κύκλου στο κανάλι του Alpha στο You Tube
* Παρασκήνια πρώτου κύκλου

Κατηγορία:Τηλεοπτικές σειρές Alpha
Κατηγορία:Ελληνικές κωμικές τηλεοπτικές σειρές